es gl gl gl gl ast gl gl el gl en gl gl es gl gl gl gl gl gl gl gl gl gl pt pt gl gl gl gl gl gl gl gl gl gl gl gl es en gl gl es gl gl gl gl gl gl gl gl gl gl gl gl gl gl es en gl gl gl gl es gl es gl ca gl gl en gl es gl gl es gl pt gl es es en pt gl es gl gl it gl gl gl pt gl gl gl gl gl gl gl gl es es pt gl gl es gl gl en gl gl gl gl gl gl es es en gl gl es gl gl gl gl gl gl gl gl gl gl gl gl gl gl gl es es en gl gl es gl gl es en war gl gl gl gl gl gl es es en gl gl es gl gl gl gl gl gl gl gl en gl gl gl gl gl pt pt en gl gl es es en gl gl es gl gl gl gl en gl gl gl gl gl gl gl gl de es gl gl gl gl gl gl gl en gl en en gl gl gl gl es gl gl gl nl gl gl gl gl gl gl gl gl gl gl gl gl es es gl gl ceb it gl fr hu gl gl gl pt gl de gl gl gl gl gl gl gl pt gl gl gl gl gl gl da gl es cs lt gl gl gl de it gl gl cs gl gl it gl gl gl gl da cs lt gl gl it gl gl gl gl cs lt gl gl gl it gl gl gl gl gl da cs lt gl gl it gl gl gl gl gl da cs lt gl gl gl it gl gl gl da cs lt gl gl gl gl gl gl da cs lt gl gl gl it gl gl gl gl gl da cs lt gl gl gl it gl gl gl gl da cs lt gl it gl gl pt es es gl gl gl es gl es pt pt it gl es gl es es gl pt es gl eo gl it gl
RUTA DOS VIÑEDOS DE BELESAR, NA RIBEIRA SACRA
SÁBADO 15 DE OUTUBRO DE 2022
Belesar, nas ribeiras do Miño
As poucas casiñas de Belesar emerxen do lenzo verde da natureza como atraídas pola auga que corre aos seus pés. Casas de cachotería de granito e lousa que buscan o constante coloquio do Miño. A forte pendente que se abre detrás da aldea levaranos polas beiras para admirar unha das mellores paisaxes da Ribeira Sacra. En Belesar non hai que dicir que hai unha tranquilidade case tan profunda como o propio Miño. Atrás quedaron aqueles primeiros anos do século XX, cando a vila foi arrasada polo encoro do mesmo nome. Hoxe son moitos os que veñen aquí de fin de semana, de turismo rural, sobre todo coa chegada do bo tempo e da primavera, ou cando florece o outono, para degustar os primeiros viños da zona. Belesar é famosa pola súa Ruta dos Cóbados de Belesar, unha antiga calzada romana que unía Astorga con Portugal durante os séculos I ao IV. O nome de cóbados provén da súa pronunciada pendente e das pronunciadas curvas que presenta.
O cromatismo do outono nos viñedos
Camiño polo souto, preto de Belesar
Adegas e viñedos na ribeira de Chantada en Belesar
Pazo dos bispos en Diomondi, agora albergue de peregrinos
A igrexa de San Paio de Diomondi formaba parte dun antigo mosteiro beneditino. Esta igrexa é un dos principais exemplos do esplendor do románico compostelán. Atópase no concello do Saviñao, no corazón da Ribeira Sacra do Miño.
O palacio de Diomondi está pegado ao lado norte da Igrexa. Foi construído nos séculos XIII e XIV. Foi utilizado como residencia episcopal e como prisión. Antigamente foi a residencia de verán do bispo de Lugo. É de gran interese xa que é un dos poucos exemplos de arquitectura civil medieval en Galicia. A súa fachada foi restaurada en 2016.
Igrexa e pazo de Diomondi, locen recentemente restaurados
Vista aérea do impresionante conxunto de Diomondi
Fachada de Santo Estevo de Ribas de Miño
Historia do mosteiro de Santo Estevo de Ribas de Miño
No final desta páxina podedes ollar o interior, o esterior e varios elementos da igrexa en vista 360º
Xantaremos no entorno da presa do encoro de Belesar
Percorrido da ruta: 19 Kms.
Pendente media de subida 10%
Pendente media de baixada -9,7%
Saída de Lalín: Estación de autobuses
Punto de encontro: Bar do Club Fluvial de Belesar, ás 9:30 horas.
Cervexas e pinchos no propio Bar do Club Fluvial de Belesar
Publicado por Amorodo ás 14:41 Ningún comentario:
Enviar por correo electrónicoBlogThis!Compartir en TwitterCompartir en FacebookCompartir en Pinterest
SÁBADO 10 DE SETEMBRO DE 2022
Trátase dunha fermosa e variada ruta de ríos e fragas que discorre polo concello ourensán de Coles, na que teremos a oportunidade de contemplar unha gran variedade de elementos no seu percorrido, entre os que destacan os seguintes:
-Os magníficos bosques autóctonos que atesoura a zona, principalmente carballos, que nos acompañarán en boa parte do percorrido.
-Interesantes elementos etnográficos, entre os que destaca o conxunto de muíños do rego Lusín, nun entorno natural fermoso e moi tranquilo.
-O atractivo entorno do río Miño, á altura do encoro de Velle, que percorreremos dende a senda ambiental de Ribela ata a aldea de Barra de Miño.
-Numerosas aldeas da zona con cruceiros de pedra, igrexas e outros elementos, como Lavandeira, Meriz, Outeiro de Ribela, Casanova de Melias, Levices, Belesar, Sobrado, Mira do Río, Barra de Miño, O Fontaíño, Quintás, Mira de Cima. e Figueiredo .
Pendente media subindo 6,6% . Pendente media baixando -6,0%
Nota: este é o percorrido oficial do Concello de Coles. A saída é na capital de Coles: Vilarchao. Requírese GPS debido a fallos de sinalización e porque nalgúns puntos non hai sinais. Ruta variada e fermosa sen dificultades.
Saída de Lalín: Estación de autobuses
Punto de encontro: (fixarémolo nos vindeiros días). Hora: 9:15 - 9:30
Publicado por Amorodo ás 22:20 Ningún comentario:
Enviar por correo electrónicoBlogThis!Compartir en TwitterCompartir en FacebookCompartir en Pinterest
FIN DE SEMANA EN ASTURIAS (RUTAS NO PARQUE NATURAL DE SOMIEDO)
VENRES 29 DE XULLO DE 2022
- Viaxe ata Villablino.
- 22:00 HORAS. Cea no restaurante EL ROZO (Menú 18 €, con máis de doce pratos a escoller).Calle de la Brañina, 20, 24100 Villablino, León
- Pernocta no hotel LA BRAÑINA  (28 € /persoa/noite - inclúe o almorzo). Calle de la Brañina, 20, 24100 Villablino, León
SÁBADO 30 DE XULLO DE 2022
- Almorzo en bufet no hotel La Brañina
- 10:00 Ruta desde o Alto da Farrapona ata Picos Albos cos tres lagos de Somiedo. 12,32 Kms
-Xantar de bocadillo na montaña.
- Cea en restaurante de Pola de Somiedo (xestionado polo club de Xixón).
-Pernocta no hotel La Brañina.
DOMINGO 31 DE XULLO DE 2022
-Almorzo en bufet no hotel La Brañina.
- Recollida de equipaxes para deixar o hotel.
- 9:30 horas ruta Valle del Lago, 12,65 Kms. (Cunha pendente media moi inferior á do día anterior)
VER RUTA EN WIKILOC
- Xantar nun restaurante, xa no camiño de regreso (Estamos a buscar restaurante).
- Retorno a Galicia.
Publicado por Amorodo ás 00:30 Ningún comentario:
Enviar por correo electrónicoBlogThis!Compartir en TwitterCompartir en FacebookCompartir en Pinterest
RUTA AO MONTE PINDO
SÁBADO  25 DE XUÑO DE 2022
VER RUTA EN WIKILOC
Esta ruta combina a media montaña coa zona do litoral atlántico. Iníciase na localidade de Caldebarcos (Carnota) e ascende ao pico da Moa, a cota máxima do Pindo. O monte Pindo é un monte mitolóxico de longa historia e é coñecido como o Olimpo Galego. Descenderemos á aldea de Quilmas e desde alí bordearemos durante 6 kms a costa ata a praia de Caldebarcos.
As inmensas panorámicas atlánticas e sobre a contorna.
As ruínas de murallas e castelos
A praia de Caldebarcos e Carnota
Pendente media no ascenso: 8,6 %
Pendente media de descenso: -8,7 %
Saída de Lalín: Estación de autobuses
Punto de encontro: 9:15 horas Lugar: (determinarémolo nestes días)
Publicado por Amorodo ás 23:25 Ningún comentario:
Enviar por correo electrónicoBlogThis!Compartir en TwitterCompartir en FacebookCompartir en Pinterest
Etiquetas: Carnota, Muros, Pindo
RUTA DOS SOCALCOS DE SISTELO E DOS PASADIÇOS DO VEZ
SÁBADO 21 DE MAIO DE 2022
VER RUTA EN WIKILOC
Compañeiros camiñantes, desta volta iremos coñecer os famosos socalcos de Sistelo (os portugueses quixeron chamarlle o Pequeno Tibete) e os refrescantes pasadiços a carón do río Vez. Son 19,8 kms (se non hai perdas). A dificultade está entre media-alta e alta, depende de se a pedra do chan está seca ou mollada, porque moitos tramos de camiño son empedrados e hai bastantes escaleiras. A pendente positiva é de 9,4% e a negativa -10,6 (empinadiña).
Os atractivos da ruta son os paisaxísticos, esta paisaxe tan antropixada, onde as ladeiras foron transformadas en escaleiras xigantescas de socalcos, os valados, os camiños empedrados, as escaleiras... A arquitectura popular, a natureza que bordea o vez, o patrimonio histórico-artístico de Sistelo coa igrexa e o castelo do Visconde, as brandas onde levaban o gando no verán, etc.
Saída de Lalín: Estación de autobuses
Punto de encontro: (determinarémolo nos vindeiros días).
Cervexas e petiscos (tamén o concretaremos)
Os que desexen pernoctar en Arcos de Valdevez, que saiban que Castor Corral está organizando a cea e a hospedaxe no hotel Costa do Vez, en Arcos de Valdevez. El informará a través do whatsapp dos detalles da pernocta.
Publicado por Amorodo ás 17:17 Ningún comentario:
Enviar por correo electrónicoBlogThis!Compartir en TwitterCompartir en FacebookCompartir en Pinterest
Etiquetas: Arcos de Valdevez, Portugal, Serra da Peneda
RUTA SAMOS - SERRA DO ÉDRAMO
SÁBADO 30 DE ABRIL DE 2022
VER RUTA EN WIKILOC
Esta ruta parte da praza do Concello de Samos, fronte ao mosteiro, sobe pola ladeira ata o cumio da Serra do Édramo, onde encontra o castro de Formigueiros. Continúa polo mirador de Penabranca, baixa ao Val do Mao, pasa por Freixo, baixa por Vilar do Real ata San Martiño e desde aquí segue durante 2 kms o Camiño Francés de Santiago ata chegar novamente a Samos.
Puntos de interese: Mosteiro e vila de Samos - Aldeas de  Val do Mao - Freixo - Vilar do Real  - San Martiño coa súa igrexa románica - Núcleo turístico de Outeiro - muralla de clausura do mosteiro - Castro de Formigueiros - Mámoas do Édramo - Mirador de Penabranca, etc.
A ruta da Serra do Édramo en Samos é de 20,5 Kms.  Pendente postiva 7,75%  e pendente negativa -7,2 %
Iso supón unha dificultade media   ou media-alta.
Lugar de saída: Estación de autobuses de Lalín
Punto de encontro : Samos (determinaremos o local) ás 9:15-9:30
Pinchos e cervexas despois da ruta: Tamén en Samos, nunha terraza.
Anotádevos no Telegram. E os que non o instalastes aínda, en Whatsapp.
AVANCE DE PROGRAMACIÓN DO CLUB:
Para o 21 de maio programamos ir a Sistelo (Arcos de Valdevez- Portugal). 19 Kms
Para o 18 de xuño pensamos en ir ao monte Pindo desde Caldebarcos (Carnota-ACoruña) 19 Kms
En xullo, sen termos aínda os días concretados, pretendermos xuntarnos co club Asaltapraos en Somiedo (Asturias).
En agosto, sen día especificado, planificamos percorrer a ruta do Ferradal en Quiroga, paralela ao río Soldón.
Publicado por Amorodo ás 19:54 Ningún comentario:
Enviar por correo electrónicoBlogThis!Compartir en TwitterCompartir en FacebookCompartir en Pinterest
RUTA DA FRAGA DO BARRAGÁN
SÁBADO 12 DE MARZO DE 2022
VER RUTA EN WIKILOC
Convocamos nesta ocasión aos camiñantes para percorrer os 17,3 Kms dunha preciosa ruta nos concellos de Pazos de Borbén e Fornelos de Montes, polas ribeiras do río Barragán. Unha ruta que é  frecuentada pola maioría dos clubs de sendeirismo de Galicia. A ruta, de dificultade media, está moi ben sinalizada e ademais dos atractivos paisaxísticos fluviais, une un rico repertorio de elementos etnográficos e de arquitectura popular.
Nas seguintes ligazóns tedes toda a información e fotografías que dan unha idea clara do que alí podemos encontrar:
Saída de Lalín: Estación de autobuses
OBSERVACIÓN: Se o tempo non fose favorable, quedaría aprazada para o sábado 19 de marzo.
Estamos buscando un punto de encontro. Informaremos axiña.
Publicado por Amorodo ás 16:18 Ningún comentario:
Enviar por correo electrónicoBlogThis!Compartir en TwitterCompartir en FacebookCompartir en Pinterest
RUTA AO COUTO MIXTO
SÁBADO 12 - FEBREIRO - 2022
VER RUTA EN WIKILOC
VER RUTA EN WIKILOC (Inclúe o castelo da Picoña)
Aldeas do Couto Mixto
Esta ruta de 20 Kms ten dificultade media-baixa, cunha pendente media non superior ao 4%. Iso si, camiñaremos a unha altitude media próxima aos 900 m sobre o nivel do mar. Se toca frío, aquí soe habelo. Pero camiñando, logo un quece.
Lugar de saída de Lalín: Estación de autobuses
Punto de encontro: 9:15 horas. Restaurante O Cepo. Baltar (Ourense). Aquí tomaremos o café con biscoito pola mañá. E tamén as cervexas e os pinchos da tarde.
Xantaremos en Tourém, aldea de Portugal. Aquí hai dous bares para consumir bebida. A comida levámola en bocadillos.
A ruta queda convocada para o día 12, se non chove. En caso de chuvia aprazámola para a semana seguinte.
Neste promontorio de rochas estivo o castelo da Picoña
O último xuíz do Couto Mixto, Delfín Modesto Brandón
A Porta de Calvos de Randín no parque do Xurés
Santiago de Rubiás e Meaus ao fondo.
O Banco de Meaus
O máis importante do Couto Mixto queda recollido no seguinte vídeo:
Publicado por Amorodo ás 22:53 Ningún comentario:
Enviar por correo electrónicoBlogThis!Compartir en TwitterCompartir en FacebookCompartir en Pinterest
Etiquetas: Baixa Limia, Portugal
RUTA POR BEARIZ - MURADÁS- ALVITE - ALÉN - CORREA - DOADE E A BOUZA
SÁBADO 15 DE XANEIRO DE 2022
VER RUTA EN WIKILOC
Muíño da Caldeira en Doade
Cruceiro de Xirarga, do mestre Cerviño
Cremos que Beariz ben vale unha visita. Ademais dos seus atractivos naturais, Beariz suma un patrimonio arquitectónico popular certamente reseñable, non en van este concello forma parte da Terra de Montes, que se singularizou polas habilidades e obras dos seus moitos canteiros. O mestre Cerviño, quizais sexa o máis recoñecido. Del é o cruceiro que temos na foto da esquerda.
Beariz, a capital municipal
Camiño preto de Alvite
Beariz é un concello que sufriu un fortísimo despoboamento desde os anos 40. Pedeu dous terzos da súa poboación. Na actualidade, segundo o censo de xaneiro de 2021, conta con 971 habitantes (densidade do 17,34 htes/km2,  cifra que a Unesco considera próxima a un deserto poboacional).
A emigración dirixiuse tradicionalmente a México e alí moitos fixeron fortuna, xunto aos outros galegos do concello veciño de Avión. Expoñente desas fortunas son as múltiples casas construídas ou restauradas polos emigrantes, que soen estar pechadas todo o ano, agás no verán.
Outro dato que nos fala dese poderío económico dos emigrantes témolo no feito de que un concello con só 971 habitantes conta na actualidade con catro oficinas bancarias, algo inaudito neste momento de peche de sucursais.
E un heliporto e un aeródromo cunha pista de aterraxe de 800 m de lonxitude... case nada!
Área recreativa da Barcia en Beariz
Monumento á esperanza do regreso do emigrante
Na ruta temos unha aldea singular, Alvite. Esta é unha das aldeas modelo escollidas pola Xunta de Galicia. E xunto con Doade, na parroquia de Xirarga, destacan sobre as demais.
Entre os elementos de interese podemos citar:
- a arquitectura das aldeas
- as eiras de hórreos (é bastante habitual na provincia de Ourense colocar todos os hórreos da aldea nun espazo comunitario e ben ventilado).
- a Caldeira (enténdase fervenza).
- as ermidas e as igrexas
- as áreas recreativas
- a campo da feira de Doade
- os múltiples regatos
e camiños de todo tipo...
Aldea modelo de Alvite
Área recreativa de Coto Pereira en Xirazga
Pontella do muíño da Caldeira
Muíño no rego da Pedriña
Arquitectura popular en Correa e Alén
A ruta ten un percorrido de 18 kms
Pendente media positiva: 6,2%
Pendente media negativa: -6,4%
Saída: Estación de autobuses de Lalín
Punto de encontro: Bar Beariz, no centro de Beariz, ás 9:20 horas
Xantar en Doade, onde temos un bar-restaurante (chamado Santo Domingo de Xirazga). Cabe a posibilidade de que nos sirvan un menú por 10 € nun espazo exterior. Os que se apunten á ruta, que opinen no whatsapp sobre este asunto.
Publicado por Amorodo ás 19:42 Ningún comentario:
Enviar por correo electrónicoBlogThis!Compartir en TwitterCompartir en FacebookCompartir en Pinterest
Publicacións máis recentes Publicacións máis antigas Inicio
Subscribirse a: Publicacións (Atom)
O érbedo singulariza as paisaxes de querencia mediterránea. En moitas das nosas rutas por diferentes lugares de Galicia atopamos o érbedo coa súa presenza sobranceira. Coa súa estampa pretendemos simbolizar a este grupo variable e heteroxéneo que desde hai tempo andamos os vieiros do mundo en compañía.
Deza (11) Courel (8) Os Ancares (8) O Carballiño (6) Portugal (6) Sarria (5) Terra de Caldelas (5) Xurés (5) Baixa Limia (4) Candán (4) Gerês (4) Ribeira Sacra (4) Terra de Trives (4) Asturias (3) Terra de Montes (3) Valdeorras (3) A Ulloa (2) Bierzo (2) Carnota (2) Casaio (2) Castro Laboreiro (2) Eume (2) Grobas (2) Macizo Central (2) Muros (2) O Irixo (2) O Ribeiro (2) Ourense (2) Pena Trevinca (2) Peneda-Gêres (2) Pindo (2) Samos (2) Sanabria (2) Terra Chá (2) Triacastela (2) Viana (2) Vigo (2) fragas (2) A Coruña (1) A Edreira (1) A Limia (1) A Paradanta (1) Allariz - Maceda (1) Arcos de Valdevez (1) As Pontes (1) Barjas (1) Barragán (1) Bergantiños (1) Caldas (1) Chantada (1) Costa da Morte (1) Costa da Vela (1) Costa de Dexo (1) Cotobade (1) Fonsagrada (1) Forcarei (1) Guntín (1) Ibias (1) Illas Cíes (1) Invernadoiro (1) Laboreiro (1) Lalín (1) Lobios (1) Lorbé (1) Lugo (1) Marronda (1) Martiñá (1) Meira (1) Monte Coco (1) Montederramo (1) Mustallar (1) Negreira (1) Noia (1) O Morrazo (1) O Salnés (1) Ortegal (1) Oseira (1) Pambre (1) Parada de Labiote - Froufe (1) Paradanta (1) Parque Natural de Redes (1) Pedrafita (1) Pena Corneira (1) Penarrubia (1) Picos Cuíña e Pena Longa (1) Pontevedra (1) Quiroga (1) Ruta da Auga (1) Rías Baixas (1) Río Mao (1) San Mamede (1) Santiago (1) Serra da Peneda (1) Sobreescobio (1) Sobreiral do Arneg0 (1) Somiedo (1) Terra de Melide (1) Torrentes de Mácara (1) Tres Bispos (1) Trevinca (1) Val do Silencio (1) Xallas (1)
RUTA DOS VIÑEDOS DE BELESAR, NA RIBEIRA SACRA
RUTA CIRCULAR DE COLES
FIN DE SEMANA EN ASTURIAS (RUTAS NO PARQUE NATURAL...
RUTA AO MONTE PINDO
RUTA DOS SOCALCOS DE SISTELO E DOS PASADIÇOS DO VEZ
RUTA SAMOS - SERRA DO ÉDRAMO
RUTA DA FRAGA DO BARRAGÁN
RUTA AO COUTO MIXTO
RUTA POR BEARIZ - MURADÁS- ALVITE - ALÉN - CORREA ...
14 Aniversario del Camping de Trevélez
15 DE OCTUBRE DE 2022-RUTA DE LOS RÍOS VILACOBA E SAN XUSTO (LOUSAME-A CORUÑA)-PROYECTO RÍOS Y BOSQUES
Club Via Láctea Senderismo
Ibón e Arco de Piedrafita
LA RUTA DEL CARES, Asturias-León (22-JULIO-2014)
Herreruela de Castillería - Valdecebollas - Sel de la Fuente
Amosar 5 Amosar todos
Con tecnoloxía de Blogger.